የአሜሪካ አቪዬሽን አስተዳድር የአሜሪካ አውሮፕላኖች በኢትዮጵያ ሰሜናዊ ክፍል በረራ እንዳያደርጉ አለመከልከሉን አስታወቀ
 የአሜሪካ ፌዴራል አቪዬሽን የአገሪቱ አውሮፕላኖች በኢትዮጵያ ሰሜናዊ ክፍል በረራ እንዳያደርጉ አለመከልከሉን አስታወቀ።በኢትዮጵያ የአሜሪካ ኢምባሲ ለኢትዮጵያ ዜና አገልግሎት በላከው መግለጫ እንዳስታወቀው የአሜሪካ ፌዴራል አቪዬሽን አስተዳደር የአሜሪካ አውሮፕላኖች ወደ ኢትዮጵያ የሚያደርጉትንም ሆና ከኢትዮጵያ ወደ አሜሪካ የሚያደረጉትን በረራዎች አልከለከለም፡፡አስተዳደሩ እንደ አውሮጳውያን አቆጣጠር በ2000 ዓ.ም በኢትዮጵያና በኤርትራ መካካል በተከሰተው ግጭት ምክንያት በሰሜኑ የኢትዮጵያ ክፍል የአሜሪካ አውሮፕላኖች በረራ እንዳያደርግ አግዶ እንደነበር አውስቷል።ነገር ግን እንደ አውሮጳውያን አቆጣጠር ጁን 18 ቀን 2000 የሁለቱ አገራት ግጭት መርገብን ተከትሎ በኢትዮጵያ የአሜሪካ አውሮፕላኖች በረራ መጀመራቸውን ነው የገለጸው።በአሁኑ ወቅትም የአሜሪካ ፌደራል አቪዬሽን የአገሪቱ አውሮፕላኖች በኢትዮጵያ ሰሜናዊ  ክፍል በረራ እንዳያደርጉ አለመከልከሉን ኤምባሲው በላከው መግለጫ አረጋግጧል።በተጨማሪም በምስራቅ ዩኬሬን MH 17 ንብረትነቱ የማሌዥያ አየር መንገድ የሆነ አውሮፕላን ላይ በደረሰው አደጋ ምክንያት የአሜሪካ አውሮፕላኖች በአካባቢው እንዳይበሩ ተደርጓል በማለት አንዳንድ የመገናኛ ብዙሃን አውታሮች የሚያናፍሱት ወሬም እውነት እንዳልሆነ በመግለጫው አረጋግጧል።